Anthony de Francisci

**Anthony de Francisci** (chamado orixinalmente Antonio), nado en Palermo, Sicilia, o 13 de xullo de 1887 e finado en Nova York o 20 de agosto de 1964, foi un medallista, deseñador de moedas e escultor italo-estadounidense, coñecido principalmente por ser o creador da moeda dun dólar *Peace*, cuñada por primeira vez en 1921.

## Traxectoria 
### Primeiros anos e formación 
Antonio de Francisci naceu o 13 de xullo de 1887, fillo de Maria Liberante e de Benedetto de Francisci, a quen axudou desde neno no seu labor como cortador de mármore. Xunto coa súa familia, emigrou desde a súa Sicilia natal aos Estados Unidos na súa xuventude, en 1905. En 1913 acadou a naturalización como estadounidense e nese momento cambiou o seu nome a Anthony.

Asentado en Nova York, cursou estudos artísticos na *Cooper Union*, en Manhattan, e posteriormente na *Art Students League*, onde desenvolveu o seu talento como artista e perfeccionou as súas habilidades como escultor, modelista e gravador. Durante toda esta etapa formativa, De Francisci contou entre os seus profesores a escultores como MacNeil, Weinman, e Fraser, cos que colaborou como axudante, eminentes medallistas e deseñadores dalgunhas das moedas estadounidenses máis populares do momento. Estes artistas tiñan contacto estreito coa Casa da Moeda dos Estados Unidos, o cal puido servir para facilitar o futuro profesional de De Francisci como deseñador de moedas.]]
Logo de concluír a súa formación, en 1915 foi contratado como instrutor pola Universidade Columbia, posto que ocupou durante un tempo, e en 1917 abriu o seu propio estudio-taller de arte e escultura, na mesma cidade de Nova York. En 1920, a Casa da Moeda comezou a encargarlle a conversión en modelos en xeso de deseños para posibles novas moedas, e nese mesmo ano un destes deseños, creado por el, foi escollido para a emisión da moeda de medio dólar conmemorativa do centenario do estado de Maine. Un ano despois, en 1921, creou o dólar *Peace*, co que acadou sona internacional. Estas dúas foron as únicas moedas deseñadas por De Francisci.

Anthony de Francisci faleceu en Manhattan, Nova York, o 20 de agosto de 1964, aos 77 anos.

## Recoñecementos 
* (1927): Premio Sanford Saltus de Medalla, da *American Numismatic Society*, de Nova York.
* (1932): Premio Lindsey Morris Memorial, da Sociedade Nacional de Escultura.]]
Logo do seu éxito como deseñador da moeda do centenario do estado de Maine, en 1921, a Comisión de Belas Artes dos Estados Unidos invitou a De Francisci e outros sete destacados escultores de Nova York a participar nun concurso no que se escollería o deseño dunha nova moeda dun dólar de prata, en substitución do anterior dólar Morgan. A premisa era que o tema central da moeda fose a paz, en homenaxe á vitoria na primeira guerra mundial, e que o anverso estivese caracterizado por unha cabeza feminina representativa da liberdade. Entre os participantes no concurso estaban tamén os seus amigos e mentores MacNeil e Weinman. Logo de entregadas as propostas dos participantes, o director da Casa da Moeda dos EEUU, Raymond T. Baker, anunciou que o deseño escollido por unanimidade do xurado era o presentado por Anthony de Francisci, e o presidente Harding amosouse satisfeito pola elección. Ademais do prestixio, De Francisci gañou tamén un premio en metálico de 1.500 dólares.

Dado o apertado do calendario para a produción da moeda, De Francisci non tivo tempo de achar modelos profesionais para recrear a súa representación da Liberdade, polo que lle pediu á súa esposa, Teresa, que servise como modelo para a moeda.

[miniatura|265x265px|[Medalla da Cabalaría de Texas (1925).]]

* Plaqueta co retrato de Adolph Alexander Weinman (1915).
* Escultura de escaiola *La Bayadère* (1917).
* Moeda de medio dólar do Centenario de Maine (1920).
* Baixorrelevo en latón dourado de Teresa de Francisci (1920).
* Insignia da Oficina da Garda Nacional (1921).
* Plaqueta co retrato de Alessandro L. Chiostergi (1922).
* Medalla de ouro James Douglas (ca. 1922), para o Instituto americano de Enxeñeiros de Minas, Metalurxia e Petróleo.
* Pin *American Eagle* (ca. 1922).

* Medalla da Cabalaría de Texas (1925).
* Medalla *Creation - Fiat Vita* (1935), en alpaca prateada. 12ª emisión da serie da Sociedade de Medallistas.
* Botón de solapa do Servizo Honorífico na segunda guerra mundial (1939).
* Medalla de Ouro do Congreso a George C. Marshall (1946).
* Medalla de Ouro do Congreso ao xeneral Pershing (1946).
* Medalla a Alfred P. Sloan (ca.1950-1960).
* Medalla inaugural da Exposición Universal de Nova York (1964-1965).
* Medalla a Lincoln (1963), producida pola *Medallic Art Company*.
* Medalla a Peter Cooper (1964), producida pola *Medallic Art Company*.
* Escultura *Diana* (data indeterminada), Museo Cape Ann, Gloucester, Massachusetts.

Ficheiro:Adolph Alexander Weinman by Anthony de Francisci.png|Plaqueta de A. A. Weinman (1915).
Ficheiro:Anthony de Francisci (1887-1964) - La Bayadère (1917) (11743788233).png|Escultura *La Bayadère* (1917).
Ficheiro:Maine centennial half dollar commemorative reverse.jpg|½ dólar Centenariop de Maine (1920).
Ficheiro:Teresa de Francisci relief.jpg|Baixorrelevo de Teresa de Francisci (1920).
Ficheiro:National Guard Bureau (insignia).svg|Insignia da Oficina da Garda Nacional (1921).
Ficheiro:Texas Cavalry Medal.jpg|Medalla da Cabalaría de Texas (1925).
Ficheiro:Honorable Service Lapel.png|Botón de solapa do Servizo Honorífico (1939).
Ficheiro:SAAM-1966.110.41 Marshall Medal.jpg|Medalla de Ouro do Congreso a George C. Marshall (1946).
Ficheiro:Cooper Medal obverse 002.jpg|Medalla a Peter Cooper (1964).
Ficheiro:Diana by Anthony de Francisci, before 1964, silvered and bronzed plaster - Cape Ann Museum - Gloucester, MA - DSC01327.jpg|*Diana* (n/d).

## Notas 
## Véxase tamén 
### Ligazóns externas 
* Obra de Anthony de Francisci no *Smithsonian American Art Museum*